
Относно: Инвестиционно предложение (ИП) за “Разширение на съществуваща сграда с площ 31 m² до 80 m², с цел обособяване на дърводелска работилница“ в ПИ 43476.315.215 по КККР на гр. Летница, общ. Летница, обл. Ловеч



[bookmark: _GoBack]УВАЖАЕМИ ГОСПОДИН М, 


Във връзка с Ваше уведомление с вх. № АО-2594/07.05.2026 г. на РИОСВ – Плевен,  допълнителна информация с вх. № АО-2594(2)/22.05.2026 г., и становище на БДДР – Плевен, с вх. № АО-2594(4)/11.06.2026 г. за ИП за “Разширение на съществуваща сграда с площ 31 m² до 80 m², с цел обособяване на дърводелска работилница“ в ПИ 43476.315.215 по КККР на гр. Летница, общ. Летница, обл. Ловеч, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни и предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП за “Разширение на съществуваща сграда с площ 31 m² до 80 m², с цел обособяване на дърводелска работилница“ в ПИ 43476.315.215 по КККР на гр. Летница, общ. Летница, обл. Ловеч, попада в обхвата на чл. 2, ал. 2 от Наредбата за ОС.
1. Предвижда се разширение на съществуваща сграда с идентификатор 43476.315.215.3 по КККР на гр. Летница, с цел обособяване на дърводелска работилница в ПИ 43476.315.215 по КККР на гр. Летница, общ. Летница, обл. Ловеч. След разширението застроената площ ще се увеличи от 31 m² на 80 m². Сградата е съществуваща с изградена техническа инфраструктура (транспортен достъп, водопровод). Имота граничи с второстепенни улици от запад (ул. „Ал. Стамболийски“) и от юг (ул. „Клокотница“). От съществуващ въздушен електропровод по ул. „Ал. Стамболийски“ ще се прекара електропроводно отклонение с дължина около 30 m, за трифазен ток НН, до 15 kW. За производствения процес не е необходима вода. Вода ще се ползва само по време на строителните дейности. Водовземането ще се осъществява от съществуващ кладенец с дълбочина 11 м, с географски координати – 43.3118005 и 25.0614563, регистриран в Басейнова дирекция – гр. Плевен. Необходимото водно количество е 3 до 5 куб. вода. Не се предвижда формиране на отпадъчни води по време на експлоатацията на обекта. От производствената дейност ще се генерират дървени стърготини. На площадката на ИП не се предвижда съхранение или ползване на опасни химични вещества. Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците.
Съгласно КАИС на АГКК, ПИ 43476.315.215 по КККР на гр. Летница, общ. Летница, обл. Ловеч, е с площ 1712 m², с трайно предназначение на територията „Урбанизирана“, с начин на трайно ползване „Ниско застрояване (до 10 m)“. Съгласно нотариален акт № 125, том ІІ, рег. № 3173, дело № 213/2017 г., имота е собственост на възложителя на ИП.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените (на разстояние около 3,91 km) защитени зони от мрежата НАТУРА 2000 са:
· BG0000239 „Обнова – Караман дол”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед №РД-327/31.03.2021 г. на МОСВ (ДВ бр.53/25.06.2021 г.).
При извършена проверка за допустимост по реда на чл. 12, ал. 5, във връзка с чл. 2, ал. 2 от Наредбата за ОС, е издадено становище на БДДР с изх. № ПУ-01-569-1/11.06.2026 г., вх. № АО-2594(4)/11.06.2026 г. на РИОСВ – Плевен, Реализирането на ИП за „Разширяване на съществуваща сграда с цел обособяване на дърводелска работилница“ в ПИ 43476.315.215 по КККР на гр. Летница, общ. Летница, обл. Ловеч не се очаква да окаже негативно въздействие върху водите и водните екосистеми и е допустимо спрямо ПУРБ и ПУРН в Дунавски район за периода 2022 – 2027 г., и спрямо Закона за водите и наредбите към него, при спазване на законовите изисквания посочени в т. 2 становището.
Становище на БДДР с № ПУ-01-569-1/11.06.2026 г. е публично достъпно чрез интернет страницата на БДДР www.bd-dunav.bg, секция „Становища за допустимост“.
4. В Закона за енергетиката /ЗЕ/ е направено разграничение между понятията „пренос“ и „разпределение“ на електрическа енергия, а именно: 
·  Съгласно т. 44 от §1 на Допълнителните разпоредби на ЗЕ, пренос на електрическа и топлинна енергия или природен газ, нефт и нефтопродукти е транспортиране на електрическата или топлинната енергия или природния газ, нефта и нефтопродуктите през преносната мрежа или тръбопроводи;
·  Съгласно т. 49 от §1 на Допълнителните разпоредби на ЗЕ, разпределение е транспортиране на електрическа енергия или природен газ през разпределителните мрежи. 
     ИП не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на ЗООС. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка и оценка на въздействието върху околната среда (ОВОС).
5. С оглед гореизложеното, отчитайки местоположението (извън границите на защитени зони от мрежата НАТУРА 2000, в урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0002096 „Обнова” и BG0000239 „Обнова – Караман дол”, по отношение на:
· 	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0002096 „Обнова”.
· 	Трансформация на местообитания на видове, безпокойство или прогонване на видове животни, предмет на опазване;
· 	Нарушаване целостта и целите на опазване на защитените зони;
· 	Нарушаване кохерентността между съседни защитени зони;
· 	Увеличаване на кумулативния ефект, съвместно с други ИП/ППП, вкл. и от същия вид в района върху местообитания на растителни и животински видове, предмет на опазване в защитени зони BG0002096 „Обнова”. 
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


							
С уважение, 

